laion/Wikipedia-Exotic huggingface dataset:
יגאל בן-שלום (קצין משטרה)

יגאל בן שלום (נולד ב-1964) הוא קצין משטרה ישראלי בדרגת ניצב, מכהן כראש אגף החקירות והמודיעין. קודם לכן שירת כראש להב 433. בן שלום שירת כקצין בחטיבת גולני לאחר מכן הקים ופיקד על יחידת שמשון בראשית דרכה. באוקטובר 1988 התגייס למשטרת ישראל, שירת כחוקר וראש מחלק תפקידים מיוחדים ביחידה המרכזית של מחוז תל אביב, שימש ראש מפלג תשאול ביחידה המרכזית של מחוז דרום וראש מפלג החקירות ביחידה המרכזית של מחוז מרכז. ב-2009 הועלה לדרגת ניצב משנה ומונה לראש זרוע תשתיות ביחידה הארצית למאבק בפשיעה הכלכלית. בתקופתו כראש מחלק בימ"ר תל אביב, לכד את בני סלע המכונה "האנס הסדרתי". בתקופתו כראש המפלג במחוז מרכז עמד בראש צוות חקירת פרשת רצח רוז פיזם. ב-2010 מונה לראש היחידה המרכזית של מחוז מרכז. ב-2014 יצא ללימודים במכללה לביטחון לאומי וב-2016 קודם לדרגת תת ניצב ומונה לראש היחידה הארצית לחקירת פשיעה בינלאומית וחמורה וסגן ראש להב 433. ב-2018 הועלה לדרגת ניצב ומונה למפקד להב 433. באפריל 2020 מונה לראש אגף החקירות והמודיעין. ב-27 באוגוסט 2024 הודיע למפכ״ל דני לוי כי ברצונו לפרוש מהמשטרה לגמלאות. בן שלום הוא בעל תואר ראשון במזרחנות, תואר שני במזרחנות ומדעי המדינה ובוגר המכללה לביטחון לאומי. הוא נשוי ואב לשניים. מדיה וקבצים בנושא יגאל בן-שלום בוויקישיתוף מודיעין בכחול, מבט מל"מ 98, אוקטובר 2024, עמ' 20 אלון חכמון, ‏במשטרה מברכים על ראש להב 433 החדש: "מקצוען וצנוע, לא מדבר עם התקשורת", באתר מעריב אונליין, 15 במרץ 2018 מאת עמית בן-ארויה, משפחת חזה מבקשת לעיין בחומר החקירה על מותה, באתר הארץ, 11 במרץ 2001 שיה אגוזי, אילת: תובע משטרתי לשעבר חשוד בקבלת שוחד, באתר ynet, 31 באוקטובר 2005 שירות "הארץ"‏, ראש צוות החקירה בפרשת רצח רוז פיזם: רוני רון התנהג כמו סוחר גופות, באתר וואלה, 15 ביוני 2009 עזרי עמרם וברהנו טגניה, ‏סוכן סמוי חשף משפחת פשע ביבנה, באתר ‏מאקו‏, 29 בדצמבר 2010 רועי ינובסקי, סבב מינויים במשטרה: יגאל בן שלום יהיה ראש אח"מ החדש, באתר כאן – תאגיד השידור הישראלי, 3 בפברואר 2020 נבחר מפקד ללהב 433: יגאל בן שלום, באתר כלכליסט, 15 במרץ 2018
ג'ורג' מונקטון-ארונדל, ויקונט גולוויי השמיני

ג'ורג' ויר ארונדל מונקטון-ארונדל, ויקונט גולוויי השמיני (באנגלית: George Vere Arundel Monckton-Arundell, 8th Viscount Galway;‏ 24 במרץ 1882 – 27 במרץ 1943) היה המושל הכללי של ניו זילנד בין השנים 1935 – 1941. ג'ורג' מונקטון-ארונדל היה בנם של ג'ורג' מונקטון-ארונדל, ויקונט גולוויי השביעי ושל ויר גוסלינג. הייתה לו אחות אחת גדולה ממנו בשם וילוט פרנסס. הוא התחנך בבית ספר בברקשייר ובאיטון קולג' ולמד בקולג' כרייסט צ'רץ' שבאוקספורד, שם הוא סיים לימודי תואר שני בהיסטוריה מודרנית. ב-1922 הוא נשא לאישה את לוסיה מרגרט וייט, בתו של לוק וייט, בארון אנאלי השלישי. לשניים נולדו שלוש בנות ובן אחד. ב-1 בינואר 1900 מונה מונקטון-ארונדל לסגן משנה ברגימנט הפרשים המלכותי (Royal Yeomanry) וב-11 ביוני 1902 הוא קודם לדרגת לוטננט. ב-1904 הוא הצטרף לרגימנט משמר החיים, שם הוא קודם לדרגת קולונל קומנדנט. במהלך מלחמת העולם הראשונה הוא מונה להיות שליש וקצין האספקה הראשי של הצבא (Quartermaster general). ב-1933 הוא מונה להיות הקולונל קומנדנט של יחידת ה- Honourable Artillery Company, תפקיד אותו הוא מילא עד 1934, כאשר הוא פרש ממנו לטובת מינויו לתפקיד המושל הכללי של ניו זילנד. ויקונט גולוויי היה המושל הכללי של ניו זילנד מאפריל 1935 ועד פברואר 1941. הרקע הצבאי שלו עשה רושם רב על שרי ממשלת ניו זילנד באותה תקופה. תקופת כהונתו הוארכה פעמיים עקב פרוץ מלחמת העולם השנייה. גולוויי ואשתו קיבלו מתנות רבות בתקופת כהונתו, חלקן הוחזרו לניו זילנד כאשר נמכרו החפצים בבית המשפחה ונתרמו למוזיאון הלאומי של ניו זילנד ב-1980. גולוויי היה חבר בבונים החופשיים ובתקופת כהונתו כמושל הכללי הוא היה הנשיא הגדול של הלשכה הגדולה של ניו זילנד. לאחר סיום תפקידו כמושל הכללי ושובו לאנגליה הוא קיבל את תואר הכבוד של סגן הלורד לוטננט של נוטינגהאמשייר. ויקונט גולוויי מת באופן פתאומי ב-27 במרץ 1943 בגיל 61. מדיה וקבצים בנושא ג'ורג' מונקטון-ארונדל, ויקונט גולוויי השמיני בוויקישיתוף Viscount Galway, GCMG, DSO, OBE, PC, Governor-General "Biography of George Vere Arundell Monckton-Arundell, 8th Viscount Galway (1882–1943)". University of Nottingham. Retrieved 13 November 2010. 'GALWAY, Sir George Vere Arundell Monckton-Arundell, Eighth Viscount', from An Encyclopaedia of New Zealand, edited by A. H. McLintock, originally published in 1966. Te Ara - the Encyclopedia of New Zealand, updated 22-Apr-09
יחסי הונג קונג – קטר

יחסי הונג קונג–קטר הם היחסים הדיפלומטיים הרשמיים והחלקיים שבין האזור המנהלי המיוחד ברפובליקה העממית של סין, הונג קונג לבין מדינת קטר. בין שתי המדינות ישנם יחסים טעונים עקב היותן מעצמות פיתוח באזור שבו הן נמצאות, והיותן מדינות קטנות מאוד שמשפיעות על העולם באופן יחסית גדול מבחינה כלכלית. בין קטר להונג קונג התקיים סחר גם בתקופה הטרום מודרנית, בזמן השלטון העות'מאני בקטר, ובשלטון סין הלאומית בהונג קונג. שתי המדינות הושפעו מבריטניה עקב שליטתה בהם. קטר נשלטה על ידי בריטניה בשנים 1917–1971 והונג קונג נשלטה על ידי בריטניה בשנים 1840–1997 עם העברת הריבונות לסין. עם זאת, היחסים בין שתי המדינות היו יחסים קודרים בתקופת השליטה הבריטית, עקב מעקבם הרב של אנשי הונג קונג והסיקור התקשורתי הגדול שהיה בנוגע לעצמאותה של קטר. רק בשנת 1998 היחסים החלו להתפתח אט אט, כאשר הונג קונג הפכה ליברלית יותר והתחברה לרפובליקה העממית של סין. שתי המדינות רק אז הצליחו, לשתף פעולה במגוון תחומים. לקטר יש קונסוליה בהונג קונג ויש לה שם קונסול תושב. עם זאת, להונג קונג אין שגרירות בקטר, אף על פי ששורת בניינים של משרד הכלכלה והתעשייה ההונג קונגי הוקמו בדוחה שבקטר. שתי האומות חברות בכמה ארגונים וועידות בינלאומיות, עם דגש על היבטים כלכליים וספורט, כגון קרן המטבע הבינלאומית, ארגון הסחר העולמי, פיפ"א והוועד האולימפי. היחסים בין השתיים הם בעיקר ספורטיביים וכלכליים מכיוון שהונג קונג מוגבלת ביצירת קשרים עם מדינות עקב היותה אזור מנהלי מיוחד ברפובליקה העממית של סין ולא מדינה עצמאית. Chapter VII : External Affairs Consulate General of Qatar in Hong Kong, Hong Kong IOC Member List FIFA Associations
סנדס

האם התכוונתם ל... בובי סנדס – חבר "הצבא האירי הרפובליקני הזמני", הידוע בשל מותו במהלך שביתת רעב ג'וליאן סנדס – שחקן אנגלי טומי סנדס – זמר פולק אירי ליוואן סנדס – קופץ משולשת בהאמי פרסי סנדס – כדורגלן אנגלי סנד
חיים אריה כהנא

רבי חיים אריה כהנא (1830 - כ"ט בשבט ה'תרע"ז 1917) – דיין בסיגט ומחבר הספר "דברי גאונים". נולד בסיגט להרב יחיאל צבי כהנא. למד אצל רב העיר האדמו"ר רבי יקותיאל יהודה טייטלבוים (הייטב לב). נישא לבתו של ר' צבי רב העיר דלאטין בגליציה. רבו מינהו לדיין בעיר. היה בעל ספריה גדולה ובה ספרים נדירים מחכמי הספרדים. נודע על שם ספרו "דברי גאונים" ובו דן בכללים בדברי התלמוד וההלכה בענייני חושן משפט. בספרו זה שיקע מדברי חכמי הספרדים שראה בספרים שהיו מצויים בספרייתו. על ספרו זה קיבל הסכמות נלהבות מרבו ה"ייטב לב", מהמהר"ם שיק, ר' יוסף שאול נתנזון מלבוב, ר' שלמה גאנצפריד ועוד. ספר זה נדפס בימי חייו שלוש פעמים (אונגוואר תר"ל, סיגט תרס"א, סיגט תרע"א), ומספר פעמים לאחר מכן. מילדיו – ר' נחמן כהנא רב העיירה ספינקא ומחבר ספר ההלכה "ארחות חיים". נפטר בכ"ט בשבט תרע"ז. נקבר בבית העלמין היהודי בסיגט בצמוד לקבר אבי סבו, רבי יהודה כהנא הלר. ר' חיים אריה כהנא, דברי גאונים, מהדורת אונגוואר, תר"ל, באתר היברובוקס ר' חיים אריה כהנא, דברי גאונים, מהדורת סיגט, תרס"א, באתר היברובוקס ר' חיים אריה כהנא, דברי גאונים, מהדורת ירושלים, תש"ל, באתר היברובוקס בנו של הרב יוסף מרדכי בן רבי יהודה כהנא הלר מסיגט
נחמן כהנא (ארחות חיים)

רבי נחמן כהנא (ה'תרכ"א 1861 - ה'תרס"ח 1908) היה רבה של העיירה ספינקא והאדמו"ר הראשון בענף כהנא שבשושלת חסידות ספינקא מחבר הספר ארחות חיים. נולד לרבי חיים אריה כהנא דיין בסיגט ומחבר הספר "דברי גאונים". נשא לאשה את צירל בתו של רבי יוסף מאיר וייס מייסד חסידות ספינקא. משנת תרמ"ה ועד מותו שימש כרבה של קהילת ספינקא והאדמו"ר הראשון בענף כהנא שבשושלת חסידות ספינקא. נפטר עוד בחיי אביו וחותנו בכ"ח (או כ"ט) בתמוז, תרס"ח (1908), ונקבר בסבליאבה (כיום במחוז זקרפטיה באוקראינה). את פרסומו בעולם ההלכה קיבל עם פרסום ספרו ארחות חיים. ספר זה הוא אוסף פסקי הלכה בענייני שולחן ערוך - אורח חיים. הספר נדפס לראשונה בסיגט בשנת תרנ"ח (1898), וקיבל עליו את הסכמות אביו, המהרש"ם, ר' חיים חזקיהו מדיני (השדי חמד), ר' משה גרינוולד מחוסט, ר' יצחק שמלקיש מלבוב, האדר"ת ועוד. על הספר נוספו הגהות שכתב המהרש"ם, ובסופו קונטרס בשם "עובר אורח" מאת האדר"ת. רבי צבי הירש כהנא (1884 – 1944) – מילא את מקום אביו ברבנות ספינקא. נרצח בשואה. רבי מרדכי כהנא - כיהן כרב הקהילה היהודית בפאביאנהאזה שבהונגריה. נרצח בשואה. רבי אהרן כהנא - היה רב בעיירות סיצ'ל וביסטרה (אנ') שבחבל מרמורש. חיבר את הספר שו"ת "וערך הכהן". נרצח בשואה. חתנו רבי יצחק אייזיק אדלר רב בסרדניה (אנ'). עליו בן-ציון אייזנשטט, כהנא, נחמן הכהן, דור רבניו וסופריו, תרנ"ה-תרס"ה, חלק ו, עמוד 41, באתר היברובוקס אשכול עליו בפורום "אידישע וועלט פארומס" כתביו ר' נחמן כהנא, ארחות חיים, חלק א', מהדורת ירושלים, תשמ"ג, באתר היברובוקס ר' נחמן כהנא, ארחות חיים, חלק ב', מהדורת סיגט, תרנ"ח, באתר היברובוקס ר' נחמן כהנא, ארחות חיים, חלק ב', מהדורת ירושלים, תשכ"ב, באתר היברובוקס
פבריציו דה אנדרה

פבריציו כריסטיאנו דה אנדרה (באיטלקית: Fabrizio Cristiano De André; ‏18 בפברואר 1940 - 11 בינואר 1999), כונה גם פאבר (Faber), היה זמר-יוצר איטלקי. נולד בעיר ג'נובה שבאיטליה ונחשב לאחד מגדולי הזמרים-היוצרים באיטליה בכל הזמנים. היה פעיל מבחינה אמנותית במשך יותר מ-40 שנה, ופרסם 13 אלבומי אולפן. הוא הלחין בסגנונות מוזיקליים רבים, וביניהם פולק, בלוז ומוזיקה פסיכדלית. רוב שיריו כתובים באיטלקית, אך הוא כתב וביצע גם שירים בג'נובזית, הניב של עיר הולדתו, בסרדית, ובנפוליטנית, ולמסורת המוזיקלית המקומית של האזורים השונים באיטליה הייתה השפעה על המוזיקה שיצר. הוא נודע כפציפיסט וכתומך באנרכיזם, ובין היתר תקף רבות את הכנסייה הקתולית. אחד ממקורות ההשראה החשובים שלו היה הזמר הצרפתי ז'ורז' ברסנס, והוא אף תרגם שירים רבים שלו לאיטלקית. כמו כן תרגם לאיטלקית כמה משיריהם של לאונרד כהן ובוב דילן. הטקסטים של רבים משיריו מספרים את סיפוריהם של אנשים ונשים החיים בשולי החברה, ביניהם נשים העוסקות בזנות, דייגים ונוכלים. דה אנרה נפטר בשנת 1999 מסרטן הריאה בעיר מילאנו, ונקבר כעבור יומיים בעיר הולדתו, ג'נובה. לאחר מותו נקראו על שמו רחוב, פארק, בתי ספר וספרייה ציבורית. בשנת 2017 הוציא המוזיקאי רועי ריק, סולן להקת הקולקטיב, אלבום המורכב מגרסאות עבריות לשיריו. Volume 1 (שנת 1967) Tutti morimmo a stento (שנת 1968) Volume 3 (שנת 1968) La buona novella (שנת 1970) Non al denaro non all'amore né al cielo (שנת 1971) Storia di un impiegato (שנת 1973) Canzoni (שנת 1974) Volume 8 (שנת 1975) Rimini (שנת 1978) Fabrizio De André (שנת 1981) Crêuza de mä (שנת 1984) Le nuvole (שנת 1990) Anime salve (שנת 1996) מדיה וקבצים בנושא פבריציו דה אנדרה בוויקישיתוף אתר האינטרנט הרשמי של פבריציו דה אנדרה פבריציו דה אנדרה, סרטונים בערוץ היוטיוב פבריציו דה אנדרה, במסד הנתונים הקולנועיים IMDb (באנגלית) פבריציו דה אנדרה, במסד הנתונים הקולנועיים KinoPoisk (ברוסית) פבריציו דה אנדרה, באתר אפל מיוזיק (באנגלית) פבריציו דה אנדרה, באתר ספוטיפיי פבריציו דה אנדרה, באתר Last.fm (באנגלית) פבריציו דה אנדרה, באתר AllMusic (באנגלית) פבריציו דה אנדרה, באתר MusicBrainz (באנגלית) פבריציו דה אנדרה, באתר דיזר פבריציו דה אנדרה, באתר Discogs (באנגלית) פבריציו דה אנדרה, באתר Songkick (באנגלית) פבריציו דה אנדרה, באתר SecondHandSongs פבריציו דה אנדרה, באתר DNCI כתבה בעיתון הגארדיאן הבריטי על דה אנדרה, מתאריך 18 בינואר 2009 (באנגלית) פבריציו דה אנדרה, באתר "Find a Grave" (באנגלית) בדרכו שאין ישר בה - רועי ריק שר פבריציו דה-אנדרה, by רועי ריק | Roy Rieck, באתר Roy Rieck | רועי ריק http://www.giuseppecirigliano.it/FDA_discografia.htm Discography of Fabrizio De André (באיטלקית)
ממלכת פולין (1385–1569)

ממלכת פולין (1385–1569) הייתה מדינה במזרח אירופה שהתקיימה בין השנים 1385–1569, ושבימי תפארתהּ השתרעה על פני השטחים השייכים בימינו למדינות פולין, מולדובה, בלארוס, ואוקראינה. בשנת 1385 נישאה ידוויגה, מלכת פולין, בתו של המלך לאיוש, אשר שלט לתקופה קצרה הן על פולין והן על הונגריה לאחר מות אחרון מלכי בית פיאסט קאזימיר הגדול (השלישי) לנסיך הליטאי יגלו. נישואין אלו הביאו לעולם את השושלת היגלונית, אשר בתקופתה הייתה פולין בשיא כוחה והתפשטותה הטריטוריאלית. יגלו, אשר הפך למלך ולדיסלב השני, עמד בפני בעיה המשותפת לליטא ולפולין – כוחם של האבירים הטבטונים, אשר העמיקו את אחיזתם בשטחי המזרח המיושבים על ידי עמים סלאביים, מבסיסיהם בפרוסיה המזרחית. בקרב גרונוולד בשנת 1410 ובקרב טאננברג לאחריו, ובסדרת קרבות ומלחמות במאה ה-15 הביאו היגלונים לכניעתם של הפרוסים, ולהתרחבות פולין אל המערב עד קבלת מוצא אל הים הבלטי. בשנת 1505 קיבלה פולין את "חוקת ראדום" ("ניהיל נובי") אשר באה להסדיר את היחסים בין המגנאטים (בעלי אחוזות הענק) והשלאכטה (כלל האצולה). הוקם הפרלמנט הפולני, הסיים, שבו ניתן ייצוג לשלאכטה. כל חוק צריך היה אישור הסיים, ולכל אציל ניתנה זכות וטו (ליברום וטו). הסדר בעייתי זה היה בעוכריה של פולין זמן רב. זיגיסמונד השני (Sigismund II Augustus) היה מלך פולין ונסיך ליטא. כבן יחיד הוא ירש את המלוכה מאביו, זיגיסמונד הראשון (Sigismund I the Old), בשנת 1548. אף על פי שהתקשה להיכנס לנעלי אביו, המלך הנערץ, בסופו של דבר הוכיח זיגיסמונד השני את עצמו כמדינאי מעולה שהצליח לבסס את מעמדה של פולין בתקופה סוערת. התנהלותו הכלכלית הייתה מעולה, ויותר מכל מלך אחר ידע להבין את הסיים ולשלוט בו. המעשה הגדול ביותר של המלך התרחש בשנת 1569, אז הוקם איחוד לובלין, בין פולין וליטא, המכונה בפולנית "הרפובליקה של שני הלאומים" (Rzeczpospolita obojga narodów). איחוד זה הביא את פולין לשיא התפשטותה הגאוגרפית. המדינה הפולנית השתרעה עתה מהרי הקרפטים עד הים הבלטי, וכללה חלקים נרחבים מהשטח המוחזק כיום בידי אוקראינה ובלארוס. זיגיסמונד השני נפטר בשנת 1572 ולא השאיר יורש אחריו. כך הסתיימה השושלת היגליונית. במהלך תקופה זו הפכה פולין לביתה של האוכלוסייה היהודית הגדולה באירופה, כאשר צוים ממלכתיים המבטיחים את שלומם וביטחונם של היהודים הוצאו מהמאה ה-13. בתקופה זו (1348–1349) השתוללה באירופה מגפת הדבר המכונה "המוות השחור". האירופאים האשימו את היהודים במגפה, טבחו בהם, והצרו את צעדיהם. פגיעת המגפה בפולין הייתה שולית, וההגירה היהודית אליה התקבלה בברכה בהביאה כח אדם מיומן, משכיל ואיכותי, אשר נתן לפולין את הדחיפה הכלכלית שהייתה דרושה להתפתחותה בשנים אלו. עד המאה ה-18 היו היהודים ל-7% מאוכלוסיית פולין. היהודים הגיעו למשרות רמות, ולהשפעה בשדה המסחר, התרבות, ואף הפוליטיקה, במידה כזו, שמסופר על הרב שאול ואהל, שבעת חילופי מלכים במאה ה-17 משנכשלו הפולנים להחליט על בחירת מלכם על פי הנוהל הרווח אז, מונה ואהל למלך פולין ללילה אחד, ובבוקר שלמחרתו הכריז על המלך החדש מבין המתחרים האחרים. על אף שמדובר באגדה, פולין אכן היוותה בית חם ליהודיה במהלך תקופות אלו, על אף שהיהודים היו אהודים יותר על האצולה והמלכים, ופחות על האיכרים והכמרים. יש שדרשו את שמה – "פה לין", כאן יוכלו היהודים לקבל מקלט. השושלת היגלונית מדיה וקבצים בנושא ממלכת פולין בוויקישיתוף
חוף נודיסטים

חוף נודיסטים הוא חוף שבו המשתמשים, על פי החוק, רשאים להיות עירומים. הרחצה בחופי נודיסטים היא לרוב מעורבת. כמו חופים רגילים, הם בדרך כלל על קרקע ציבורית, ולפיכך כל אדם רשאי להתרחץ בחוף ללא חברות בתנועה כלשהי או השתייכות לזרם מסוים. הרחצה בחופים אלו פתוחה לרוב לכלל, ואינה דורשת הרשמה מראש. חופי נודיסטים עשויים להיות רשמיים (מותרים מבחינה חוקית), לא רשמיים (אסורים רשמית אך האיסור על קיומם לא נאכף), או בלתי חוקיים לחלוטין. חופי נודיסטים מצויים לרוב בנפרד ובריחוק מחופים רגילים, בהם נדרש ביגוד. במקרים אחרים מדובר ב"אגף" בחוף רגיל שלרוב יהיה מרוחק במרחק של כמה מאות מטרים מהחופים המוסדרים. הסוג האחרון יותר חשוף לאוכלוסייה שאינה נטוריסטית בפרט למציצנים. לרוב קיימים בקרבת החוף שלטים המודיעים על ייחודיות החוף, ועל העובדה כי המתרחצים בו עירומים, על מנת להתריע בפני מתרחצים שאינם נודיסטים, וכן כדי להרחיק מציצנים מן החוף. בחופים אלו נפוצים השחייה בעירום, וכן השיזוף בעירום. בשונה מחופים בהם מותרת הרחצה טופלס, אך קיימת חובה לכיסוי איברי המין, בחוף נודיסטים חשיפת איברים אלו מותרת. אף על פי שבחופי נודיסטים איברי המין גלויים, פעילות מינית: אוננות ויחסי מין אסורים בהם ואף יכולים להוות עבירה פלילית. למעט מספר יוצאים מן הכלל, המתקנים בחופים אלו הם בסיסיים ביותר: לא יהיו בהם מיטות שיזוף, אך במקרים רבים גם לא שירותים ציבוריים, מזנונים, ואף לא שירותי הצלה. אלא רק רצועת חוף. רוב חופי נודיסטים מוכרים ככאלה לאחר שנים רבות של שימוש באופן לא רשמי. חופים רבים הם שטחי חוף לא מנוצלים אשר אומצו על ידי משתמשים מקומיים כחופי נודיסטים. אחרים הוכרו כחופי נודיסטים על ידי הרשות המקומית. ישנן מספר קטגוריות של חופי נודיסטים: חופים בהם עירום הוא מומלץ, אך לא חובה. מקרה זה נפוץ יותר כאשר החוף הוא חלקת נופש פרטית, או רכוש פרטי. בחופים מסוג זה, רוב המתרחצים עירומים, אך לא כולם. "ביגוד הוא אופציונלי" (כלומר, העירום מותר אך אינו בגדר חובה). רוב החופים בדנמרק וכל החופים בנורווגיה הם מסוג זה. החוף הפופולרי ביותר מסוג זה בארצות הברית הוא חוף האולובר במיאמי, פלורידה, בו קיימת חלקת חוף מסוג זה המוכרת על ידי מחוז מיאמי-דייד, וקיימים בה שירותי הצלה. בסוג זה של חופים עלולות להתקיים רמות שונות של עירום, מטופלס ועד נודיזם. חופי נודיסטים "רשמיים" הם לרוב חופים בהם העירום אומנם אינו חוקי, אך האיסור אינו נאכף בהם כלל, ורשויות מעלימות עין בעניין זה. חופים "לא חוקיים" הם חופים בהם על המתרחצים הנודיסטים לשמור על "פרופיל נמוך", והם עלולים להתבקש לכסות עצמם, ואף להתחייב בקנס או מעצר. "חופי טקסטיל" הם אזורים בהם הרחצה בעירום אסורה. המונח משמש כדי להגדיר את האזור בין חופי נודיסטים לחופים רגילים. מדיה וקבצים בנושא חוף נודיסטים בוויקישיתוף נועם לידור, ‏גבר, תתפשט: חופי הנודיסטים השווים בעולם, באתר ‏מאקו‏, 26 ביוני 2011 גליה סיון, ההתפשטות חובה: חופי הנודיסטים הכי שווים בעולם, באתר Xnet‏, 17 במאי 2005 עירומים וטוב להם: חופי נודיסטים מומלצים, באתר ynet, 12 באוגוסט 2014 ספי קצב, ‏נודיסטים בישראל: האמת העירומה, באתר ‏מאקו‏, 22 ביולי 2009 מאיה בניטה‏, למה חובה לצאת לחופשה נודיסטית לפחות פעם בחיים?, באתר וואלה, 5 במרץ 2015 עדי סמריאס, ‏עד הנודיסט האחרון: מסע בין חופי הנודיסטים האחרונים של ישראל, באתר "Time Out ישראל", 29 באוגוסט 2018 אלו הדברים שלא כדאי לכם לעשות בחופי נודיסטים, באתר וואלה, 16 ביוני 2019 https://www.frommers.com/trip-ideas/beach-water-sports/nude-beach-etiquette-7-rules-for-first-timers textile - definition of textile in English from the Oxford dictionary, oxforddictionaries.com
נחמן כהנא

האם התכוונתם ל... הרב נחמן כהנא (סיגט) - בנו של הרב יהודה כהנא הלר, דיין ומו"צ בסיגט הרב נחמן כהנא (ארחות חיים) - רבה של ספינקא ובעל הארחות חיים הרב נחמן כהנא (ספינקא) - אדמו"ר בדור השני בשושלת ספינקא-כהנא. הרב נחמן כהנא (ירושלים) - רב בית הכנסת "חזון יחזקאל" בעיר העתיקה בירושלים
צוללות התקיפה מסדרת לוס אנג'לס

צוללות התקיפה מסדרת לוס אנג'לס הן צוללות תקיפה מהירות, בעלות הנעה גרעינית, המשרתות בצי האמריקאי. הצוללות מהוות את כוח התקיפה הימי האסטרטגי של הצי האמריקאי. לצוללות יכולות לשהות לכל אורך חוף של כל מדינה בעולם ולבצע משימות מודיעין. כמו כן, הצוללות בעלות יכולות מתקדמות ללוחמה נגד ספינות ולוחמה נגד צוללות, עם חימוש רב הכולל טילי הרפון, טורפדות מתקדמים ומוקשים ימיים, כמו גם גרסה של טיל הטומהוק נגד ספינות. בנוסף לכך, לצוללת יכולת גילוי של צוללות, ויכולת תקיפה קרקעית באמצעות טילי שיוט מדויקים במיוחד לטווח ארוך מסוג טומהוק. צוללות התקיפה מסוגלות לשהות מתחת למים שבועות רבים. בזכות מלאי מזון, מערכות מיחזור-אוויר (AIP) והתפלת מים וכור גרעיני המשמש כמקור כוח, יכולות צוללות התקיפה לשייט במים 90 יום ללא אספקה מבחוץ. כל הצוללות קרויות על שמם של ערים ועיירות בארצות הברית. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. צוללות התקיפה מסדרת וירג'יניה צוללות התקיפה מסדרת זאב הים מדיה וקבצים בנושא צוללות התקיפה מסדרת לוס אנג'לס בוויקישיתוף 40 קמ"ש מתחת למים בטאון חיל האוויר, 1 בפברואר 1999 ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
צונדאפ

צונדאפ (בגרמנית: Zündapp-Werke GmbH) הייתה יצרנית אופנועים גרמנית שפעלה בין השנים 1917–1984, והייתה אחת מיצרניות האופנועים החשובות בגרמניה. החברה נוסדה בשנת 1917 בנירנברג על ידי פריץ נוימאייר ופרידריך קרופ מייסד מפעל הפלדה קרופ כחברה לנפצים תחת השם צונדר ואפ (Zünder-Apparatebau), והחלה לספק ציוד הצתה לצבא הגרמני עד לסוף מלחמת העולם הראשונה בשנת 1918. בשנת 1919 שינתה החברה את שמה לצונדאפ והחלה לספק חלקי ציוד קל למכונות. האופנוע הראשון של החברה מודל Z22 הוצג בשנת 1921 ונמכר בסדרות גדולות. החברה מיתגה את דגם זה תחת הסיסמה 'אופנוע לכולם' (Motorrad für Jedermann) מאחר שהיה בעל תכנון פשוט ונחשב לאמין. בשנת 1931 בנה פרדיננד פורשה עבור "צונדאפ" את הדגם המשפחתי פורשה סוג 12. יוצרו 3 יחידות. בדגם הורכב מנוע כוכבי. היסטוריית האופנועים הכבדים של החברה החלה בשנת 1933 כאשר הציגה את סדרת K אשר זכתה להצלחה גדולה, הכללה אופנועים בנפחי מנוע שונים בין 200–800 סמ"ק. הדגם צונדאפ 750 שימש כאופנוע שטח כבד למטרות סיור והובלת חיילים בתקופת מלחמת העולם השנייה. בין השנים 1957–1958 בנתה "צונדאפ" את מכונית המיקרו צונדאפ יאנוס. נמכרו 6,902 יחידות. צונדאפ יאנוס מדיה וקבצים בנושא צונדאפ בוויקישיתוף אופנוע צונדאפ מדגם "comfort", מנוע 200 סמ"ק, שנת 1953 (1:06), יו-טיוב אופנוע צונדאפ מדגם "DB250", שנת 1937 (2:05 דקות), יו-טיוב אופנוע צונדאפ מדגם KS 601 (2:51 דקות), יו-טיוב Zündapp Motorcycle Registry and Technical Reference, www.zundapps.com
אנה-קרינה סטרם

אנה-קרינה סטרום (בנורווגית: Anne-Karine Strøm ;נולדה ב-15 באוקטובר 1951 באוסלו, נורווגיה) היא זמרת נורווגית. היא ידועה במיוחד בהשתתפותה בתחרות האירוויזיון בשנים 1973, 1974 ו-1976 כנציגת נורווגיה, כאשר בשנת 1973 השתתפה בתחרות כחברה בלהקת "בנדיקט סינגרס"; והלהקה זכתה במקום השביעי, ההישג הכי גבוה של המדינה בתחרות זו עד אז. בשתי ההשתתפויות שלה בשנים 1974 ו-1976 לא הצליחה סטרום להגיע להישגים מכובדים כזמרת סולו וזכתה במקום האחרון (מקום 13 ב-1974 ומקום 18 ב-1976). סטרום נישאה בשנת 1972 למוזיקאי פרוד טינגנאס והם היו נשואים במשך כ-40 שנים עד מותו של טינגנאס ב-2012. טינגנאס היה זה שניצח על התזמורת מטעם נורווגיה בשנים בהם סטרום ייצגה את נורווגיה באירוויזיון. מדיה וקבצים בנושא אנה-קרינה סטרם בוויקישיתוף אנה-קרינה סטרם, במסד הנתונים הקולנועיים IMDb (באנגלית) אנה-קרינה סטרם, באתר MusicBrainz (באנגלית) אנה-קרינה סטרם, באתר Discogs (באנגלית) Eurovision Song Contest : Norway 1973 : Bendik Singers, It's Just A Game : ESC-History, www.esc-history.com
ארחות חיים

קיימים מספר ספרים בשם "אָרְחוֹת־חַיִּים" (בכתיב מלא: אורחות־חיים). האם התכוונתם ל... ספר ארחות חיים (לוניל) - מאת רבי אהרון הכהן מלוניל, הוא הנקרא "אורחות חיים" סתם (או "א"ח") בספרות ההלכה, ובפרט בבית יוסף ונושאי כלי השולחן ערוך. ספר ארחות חיים להרא"ש - מאת רבי אשר בן יחיאל ספר צוואת רבי אליעזר הגדול - המכונה "אורחות חיים". מיוחס לרבי אליעזר הגדול בן יצחק ספר ארחות חיים (ספינקא) - מאת רבי נחמן כהנא (ארחות חיים)
צוללות התקיפה מסדרת וירג'יניה

צוללות התקיפה מסדרת וירג'יניה הן צוללות תקיפה מהירות, בעלות הנעה גרעינית, המשרתות בצי ארצות הברית, המחליפות את צוללות התקיפה מסדרת לוס אנג'לס, ככוח התקיפה האסטרטגי של הצי. פיתוחן החל במטרה לייצר חלופה זולה יותר לצוללות התקיפה מסדרת זאב הים, שתוכננו במהלך המלחמה הקרה, והיו יקרות מדי לייצור ולתחזוקה ובשל סיבות אלו, יוצרו רק 3 צוללות מסדרה זו, שמטרתן המקורית הייתה להחליף את צוללות התקיפה מסדרת לוס אנג'לס. חיל הים האמריקאי הזמין 48 צוללות מסוג זה. הצוללות תוכננו כך, שיוכלו לשהות בעומק רב במשך תקופה ארוכה, ללא תלות באוויר החיצון, ולבצע קשת רחבה של משימות תקיפה ומודיעין, בכל מקום בעולם. ב-2018 דיווח הצי כי הוא מתכנן לחמש את הצוללות בטילים נושאי ראש קרב גרעיני. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. צוללות התקיפה מסדרת זאב הים צוללות התקיפה מסדרת לוס אנג'לס מדיה וקבצים בנושא צוללות התקיפה מסדרת וירג'יניה בוויקישיתוף באתר חיל הים US Navy's Virginia attack submarines will now fire nuclear weapons, marking dramatic shift, באתר פוקס ניוז, 27 במרץ 2018 ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.